**Stanovy občianskeho združenia**

**SLOVENSKÍ VČELÁRI**

**Čl. 1**

**Názov združenia**

1. Občianske združenie má názov SLOVENSKÍ VČELÁRI

**Čl. 2**

**Sídlo združenia**

1. Sídlom združenia je: Oravická 612/12, 028 01 Trstená

**Čl. 3**

**Predmet činnosti občianskeho združenia SLOVENSKÍ VČELÁRI**

1. Predmetom činnosti občianskeho združenia SLOVENSKÍ VČELÁRI je vyvíjať činnosti v prospech rozvoja a podpory včelárstva v nasledovných oblastiach:

a) Presadzovať a obhajovať záujmy členov občianskeho združenia SLOVENSKÍ VČELÁRI predovšetkým voči štátnym orgánom Slovenskej republiky.

b) Organizovať a koordinovať akcie celoslovenského významu. Podieľať sa na zabezpečovaní celospoločensky významných programov a projektov.

c) Zaisťovať informovanosť členov občianskeho združenia SLOVENSKÍ VČELÁRI o najnovších poznatkoch v oblasti včelárstva.

d) Zabezpečovať koordináciu a administráciu čerpania finančných podpôr zo zdrojov Európskej únie a SR.

e) Zabezpečovať propagačnú, edičnú a publikačnú činnosť zameranú na rozvoj a propagáciu včelárstva.

**Čl. 4**

**Vznik a zánik členstva v občianskom združení SLOVENSKÍ VČELÁRI**

1. Členom občianskeho združenia SLOVENSKÍ VČELÁRI môže byť fyzická, alebo právnická osoba, ktorá súhlasí s týmito stanovami a je ochotná dodržiavať ich a podieľať sa na plnení cieľov združenia.

2. Ďalší členovia môžu pristúpiť do občianskeho združenia SLOVENSKÍ VČELÁRI so súhlasom 2/3 všetkých hlasov členov občianskeho združenia SLOVENSKÍ VČELÁRI.

3. Členstvo zaniká zánikom združených právnických osôb, vystúpením po doručení písomného oznámenia adresovaného predstavenstvu občianskeho združenia SLOVENSKÍ VČELÁRI , vylúčením, zánikom občianskeho združenia SLOVENSKÍ VČELÁRI**.**

**Čl. 5**

**Práva a povinnosti členov občianskeho združenia SLOVENSKÍ VČELÁRI**

1. Každý z členov je povinný najmä:

a) všestranne usilovať o realizáciu predmetu činnosti občianskeho združenia SLOVENSKÍ VČELÁRI;

b) určenou mierou sa podieľať na výdavkoch spojených s činnosťou občianskeho združenia SLOVENSKÍ VČELÁRI a v tomto rozsahu zabezpečiť potrebné finančné prostriedky v rámci svojho rozpočtu.

2. Každý z členov má právo najmä:

a) byť informovaný o činnosti občianskeho združenia SLOVENSKÍ VČELÁRI;

b) kontrolovať činnosť občianskeho združenia SLOVENSKÍ VČELÁRI prostredníctvom svojich zástupcov;

c) spolurozhodovať o záležitostiach občianskeho združenia SLOVENSKÍ VČELÁRI prostredníctvom svojich zástupcov.

**Čl. 6**

**Orgány občianskeho združenia SLOVENSKÍ VČELÁRI**

1. Zbor zástupcov

2. Predstavenstvo občianskeho združenia SLOVENSKÍ VČELÁRI

3. Kontrolná a revízna komisia

4. Sekretariát občianskeho združenia SLOVENSKÍ VČELÁRI.

**Čl. 7**

**Zbor zástupcov**

1. Zbor zástupcov je najvyšším orgánom občianskeho združenia SLOVENSKÍ VČELÁRI a má právo rozhodovať o záležitostiach občianskeho združenia SLOVENSKÍ VČELÁRI v súlade s týmito Stanovami. Zbor zástupcov si môže vyhradiť rozhodovanie vecí, ktoré inak patria do pôsobnosti iných orgánov tohto združenia.

2. Každý člen občianskeho združenia SLOVENSKÍ VČELÁRI má v Zbore zástupcov jeden hlas na každých začatých 100 členov vlastnej organizácie. Organizácia, ktorá je členom občianskeho združenia SLOVENSKÍ VČELÁRI, menuje a odvoláva zástupcov do Zboru zástupcov tak, aby jeden zástupca mal maximálne päť hlasov. V prípade rovnosti hlasov je rozhodujúcim hlas predsedu občianskeho združenia SLOVENSKÍ VČELÁRI**.** Je ustanovený na dobu štyri roky.

3. Zasadnutie Zboru zástupcov sa koná podľa potrieb združenia, alebo na požiadanie nadpolovičnej väčšiny členov občianskeho združenia SLOVENSKÍ VČELÁRI.

4. Zasadnutie Zboru zástupcov je uznášaniaschopné pri účasti minimálne ½ všetkých členov.

5. Zasadnutie Zboru zástupcov schvaľuje činnosť občianskeho združenia SLOVENSKÍ VČELÁRI a úlohy na nasledujúci rok, Stanovy a ich zmeny, hospodárenie s vlastnými finančnými prostriedkami v bežnom roku, rozpočet občianskeho združenia SLOVENSKÍ VČELÁRI. Rozhoduje o zániku občianskeho združenia SLOVENSKÍ VČELÁRI. Volí kontrolnú a revíznu komisiu a predsedu občianskeho združenia SLOVENSKÍ VČELÁRI. Prijíma nových členov a ruší členstvo v občianskom združení SLOVENSKÍ VČELÁRI.

6. Zbor zástupcov rozhoduje nadpolovičnou väčšinou všetkých hlasov. Na zmenu Stanov a zánik občianskeho združenia SLOVENSKÍ VČELÁRI sa vyžaduje súhlas 2/3 hlasov všetkých členov.

7. Predseda občianskeho združenia SLOVENSKÍ VČELÁRI je volený Zborom zástupcov na dobu štyri roky.

8. Predseda a členovia Kontrolnej a revíznej komisie sú volení Zborom zástupcov na dobu štyri roky.

9. Zbor zástupcov zriaďuje pre realizáciu Národného programu stabilizácie a rozvoja slovenského včelárstva Centrum odborných poradcov, ako poradnú a konzultačnú komisiu.

10. Zbor zástupcov môže zriadiť aj iné poradné a konzultačné komisie.

**Čl. 8**

**Predstavenstvo občianskeho združenia SLOVENSKÍ VČELÁRI**

1. Predstavenstvo občianskeho združenia SLOVENSKÍ VČELÁRI je štatutárnym orgánom občianskeho združenia SLOVENSKÍ VČELÁRI. Tvorí ho predseda a dvaja podpredsedovia.

2. Predstavenstvo občianskeho združenia SLOVENSKÍ VČELÁRI je výkonným orgánom občianskeho združenia SLOVENSKÍ VČELÁRI a predovšetkým:

a) riadi rokovania Zboru zástupcov a zabezpečuje realizáciu prijatých uznesení;

b) zvoláva prvé rokovanie Kontrolnej a revíznej komisie;

c) riadi prácu vedúceho Sekretariátu, prípadne štatutárnych orgánov právnických osôb založených občianskym združením SLOVENSKÍ VČELÁRI a plní funkciu Správnej rady Centra odborných poradcov občianskeho združenia SLOVENSKÍ VČELÁRI.

d) zvoláva rokovanie odborných komisií;

e) v prípade ukončenia svojho volebného obdobia zvoláva prvé rokovanie Zboru zástupcov.

3. Predstavenstvo navrhuje vedúceho Sekretariátu a po schválení Zborom zástupcov ho ustanovuje do funkcie. Vedúci Sekretariátu, ktorý zodpovedá za riadenie Sekretariátu, je priamo podriadený Predstavenstvu občianskeho združenia SLOVENSKÍ VČELÁRI .

4. Predstavenstvo občianskeho združenia SLOVENSKÍ VČELÁRI menuje odborných poradcov z oblastí súvisiacich so včelárením aj mimo členskej základne občianskeho združenia SLOVENSKÍ VČELÁRI na návrh členov Zboru zástupcov a určuje výšku ich odmien. O vymenovaných poradcoch informuje Zbor zástupcov na najbližšom zasadnutí.

5. Predseda menuje a odvoláva podpredsedov a určuje ich úlohy. Funkčné obdobie podpredsedov je štyri roky.

6. Predstavenstvo vydáva v súlade so Stanovami občianskeho združenia SLOVENSKÍ VČELÁRI a všeobecne záväznými právnymi predpismi interné smernice a pokyny v oblasti organizačnej, zdravotnej, chovateľskej a hospodárskej.

7. Predstavenstvo uskutočňuje výklad stanov občianskeho združenia SLOVENSKÍ VČELÁRI a interných právnych noriem občianskeho združenia SLOVENSKÍ VČELÁRI .

**Čl. 9**

**Sekretariát občianskeho združenia** SLOVENSKÍ VČELÁRI

1. Sekretariát zabezpečuje činnosť občianskeho združenia SLOVENSKÍ VČELÁRI a jednotlivých orgánov občianskeho združenia SLOVENSKÍ VČELÁRI. Sekretariát tvoria vedúci Sekretariátu a zamestnanci občianskeho združenia SLOVENSKÍ VČELÁRI.

2. Vedúci Sekretariátu:

a) je zamestnancom občianskeho združenia SLOVENSKÍ VČELÁRI ;

b) do funkcie ho vyberá Predstavenstvo občianskeho združenia SLOVENSKÍ VČELÁRI ;

c) zodpovedá za organizačnú štruktúru Sekretariátu;

d) je priamo podriadený Predstavenstvu občianskeho združenia SLOVENSKÍ VČELÁRI ;

e) zodpovedá Predstavenstvu občianskeho združenia SLOVENSKÍ VČELÁRI za činnosti v oblasti organizácie, personalistiky a manažmentu Sekretariátu;

f) riadi činnosť Sekretariátu a je tajomníkom občianskeho združenia SLOVENSKÍ VČELÁRI ;

g) zodpovedá za ekonomiku Sekretariátu a plnenie rozpočtu občianskeho združenia SLOVENSKÍ VČELÁRI ;

h) zodpovedá za organizáciu a činnosť komisií, sekcií a pracovných skupín organizovaných pri Sekretariáte za účelom plnenia cieľov občianskeho združenia SLOVENSKÍ VČELÁRI.

3. Sekretariát plní predovšetkým tieto základné úlohy:

a) informačné;

b) organizačné;

c) dokumentačné a štatistické;

d) hospodárenia vrátane rozpočtu a účtovnej evidencie.

4. Jednotlivé činnosti Sekretariátu môžu byť vymedzené v jeho Organizačnom poriadku, ktorého schválenie patrí do kompetencie Predstavenstva občianskeho združenia SLOVENSKÍ VČELÁRI.

5. Sekretariát zabezpečuje zvolanie komisií, sekcií, pracovných skupín, prípadne zriadených organizačných zložiek mimo Centra odborných poradcov.

**Čl. 10**

**Kontrolná a revízna komisia Zboru zástupcov**

1. Podľa potreby, minimálne však jedenkrát ročne, kontroluje plnenie a hospodárenie občianskeho združenia SLOVENSKÍ VČELÁRI podľa schváleného rozpočtu na príslušný rok.

2. Predseda alebo ním poverený člen kontrolnej a revíznej komisie sa zúčastňuje zasadnutí Zboru zástupcov občianskeho združenia SLOVENSKÍ VČELÁRI s hlasom poradným.

**Čl. 11**

**Štatutárny orgán**

Štatutárnym orgánom občianskeho združenia SLOVENSKÍ VČELÁRI je Predstavenstvo občianskeho združenia SLOVENSKÍ VČELÁRI. V jeho mene vystupuje a koná navonok predseda, v neprítomnosti jeho podpredseda.

**Čl. 12**

**Zásady hospodárenia**

1. Občianske združenie SLOVENSKÍ VČELÁRI hospodári s hnuteľným i nehnuteľným majetkom, ktorý je jeho vlastníctvom a slúži na plnenie jeho cieľov. Majetok občianskeho združenia SLOVENSKÍ VČELÁRI musí byť spravovaný v súlade so zásadami riadneho hospodárenia vydané Predstavenstvom občianskeho združenia SLOVENSKÍ VČELÁRI.

2. Zdrojmi majetku sú zákonom dovolené finančné a iné prostriedky najmä vo forme:

a) členských príspevkov, darov od právnických a fyzických osôb z tuzemska i zo zahraničia;

b) výnosov z verejných zbierok, lotérií, zo vzdelávacích a spoločenských akcií;

c) príjmov z činnosti pri naplňovaní cieľa občianskeho združenia SLOVENSKÍ VČELÁRI ;

d) úrokov z finančných prostriedkov v peňažných ústavoch;

e) dotácií zo štátneho rozpočtu;

f) dedičstva;

g) výnosov z majetku občianskeho združenia SLOVENSKÍ VČELÁRI.

3. Výška členského príspevku bude každoročne závislá na sume výdavkov schválených v rozpočte občianskeho združenia SLOVENSKÍ VČELÁRI. Suma výdavkov rozdelených na osobné a vecné náklady bude prerozdelená na členov občianskeho združenia SLOVENSKÍ VČELÁRI. Výšku a spôsob úhrady členského príspevku stanoví interný predpis, ktorý vydá Predstavenstvo občianskeho združenia SLOVENSKÍ VČELÁRI. Člen občianskeho združenia SLOVENSKÍ VČELÁRI zaplatí členský príspevok do 31.12. bežného roka na nasledujúci rok.

4. Člen občianskeho združenia SLOVENSKÍ VČELÁRI prijatý v priebehu kalendárneho roka, je povinný zaplatiť členský príspevok za daný kalendárny rok, pričom člen, ktorý bude prijatý v období:

a) od 1. januára do 30. júna kalendárneho roka je povinný zaplatiť členský príspevok v plnej výške ročného členského príspevku;

b) od 1. júla do 31. decembra kalendárneho roka je povinný zaplatiť ½ ročného členského príspevku.

5. Všetky finančné prostriedky občianskeho združenia SLOVENSKÍ VČELÁRI sú vedené na jednom účte. V prípade potreby sa členovia občianskeho združenia SLOVENSKÍ VČELÁRI môžu dohodnúť na dodatočných príspevkoch pre potreby činnosti občianskeho združenia SLOVENSKÍ VČELÁRI.

6. Všetky vložené, prevedené a poskytnuté finančné prostriedky, ako aj hnuteľné a nehnuteľné veci, sú majetkom občianskeho združenia SLOVENSKÍ VČELÁRI.

7. Svojim majetkom občianskeho združenia SLOVENSKÍ VČELÁRI zodpovedá za nesplnenie svojich povinností.

8 . Prostriedky občianskeho združenia SLOVENSKÍ VČELÁRI možno použiť výlučne na realizáciu predmetu jeho činnosti. Za tým účelom občianskeho združenia SLOVENSKÍ VČELÁRI zostavuje ročný rozpočet, vedie účtovníctvo o príjmoch a výdavkoch a uskutočňuje ročnú uzávierku o výsledku hospodárenia.

**Čl. 13**

**Spôsob zániku**

Občianske združenie SLOVENSKÍ VČELÁRI zaniká rozhodnutím Zboru zástupcov:

1. Dobrovoľným rozpustením alebo zlúčením s iným združením.

2. Právoplatným rozhodnutím Ministerstva vnútra SR o jeho rozpustení.

3. Ak pri zrušení majetok občianskeho združenia SLOVENSKÍ VČELÁRI neprechádza na právneho nástupcu, uskutoční sa pred jeho zánikom likvidácia a likvidačný zostatok sa rozdelí medzi členov podľa pomeru výšky ich príspevkov a poskytnutých prostriedkov. Likvidáciu vykoná likvidátor menovaný Zborom zástupcov.

V Trstenej dňa 15.05.2017